సాన్‌మారినో
శాన్ మారినో, అధికారికంగా రిపబ్లిక్ ఆఫ్ శాన్ మారినో అనీ లేక తరచుగా మోస్ట్ సెరెన్ రిపబ్లిక్ ఆఫ్ శాన్ మారినో అని పిలిచే ఈ దేశం చుట్టూ ఇటలీ విస్తరించిన అతిచిన్న రాజ్యం. ఇది అపెనైనె పర్వతాల ఈశాన్య భాగంలో ఇటాలియన్ ద్వీపకల్పంలో ఉంది. దీని విస్తీర్ణం కేవలం 61చ.కి.మీ (24 చ.మై.), జన సంఖ్య 33,562. దీని రాజధాని శాన్ మారినో నగరం, అతిపెద్ద నగరం సెర్రావల్లె. శాన్ మారినో ఐరోపా కౌన్సిల్‌లోని సభ్యదేశాలన్నింటిలో అత్యల్ప జనసంఖ్య కలిగి ఉంది.
సాన్‌మారినో
సాన్ మారినో ప్రజల ఆయుర్ధాయం ప్రపంచంలో అత్యధికంగా ఉంది.శాన్ మారినో ప్రధానంగా క్యాథలిక్ రాజ్యంగా ఉంది.—జనాభాలో 97% మంది రోమన్ క్యాథలిక్ విశ్వాసులున్నారు. కానీ ఇది మతంగా స్థాపించబడ లేదు. కాథలిక్ అభ్యాసంపట్ల విశ్వాసం ఉన్నవారిలో సుమారుగా సగం మంది ఉన్నారు. శాన్ మారినోలో " ఎపిస్కోపల్ సీ " లేదు. దాని పేరు ప్రస్తుత డియోసెసన్ శీర్షికగా ఉంది. చారిత్రాత్మకంగా శాన్ మారినోలోని వివిధ పారిష్లు రెండు ఇటాలియన్ డియోసెస్ల (డియోసెసెస్ అఫ్ మోంటేఫెల్ట్రో మరియు డియోసెస్ అఫ్ రిమిని) మధ్య విభజించబడ్డాయి. 1977 లో మోంటేఫెల్ట్రో మరియు రిమినిల మధ్య సరిహద్దును సవరణ చేయబడింది. తద్వారా శాన్ మారినో ప్రజలందరూ మోంటేఫెల్ట్రో డియోసెస్లో చేరారు. మాంటీఫెల్ట్రో-శాన్ మారినో బిషప్ ఇటలీ లోని పెసారో ఇ ఉర్బినోలోని పెన్నబిల్లిలో నివసించేవాడు.